**Ikt.szám: ………………………………………….**

**FELADAT-ELLÁTÁSI SZERZŐDÉS**

Amely létrejött egyrészről

**………………………………. Önkormányzata** (székhely:……………………………………., törzsszám: ………………………….., adószám: …………………………….., bankszámlaszám: ……………………………., képviseletében eljár: …………………………….. polgármester), mint feladatot-átadó, a továbbiakban **Megbízó önkormányzat**

másrészről

**Szekszárd Megyei Jogú Város Önkormányzata** (7100 Szekszárd, Béla király tér 8., törzsszám: 733568, adószám: 15733562-2-17, bankszámlaszám: 11746005-15416566, képviseletében eljár Ács Rezső polgármester) mint feladatot-átvállaló, a továbbiakban: **Megbízott önkormányzat,** és

**Szekszárd Megyei Jogú Város Önkormányzatának Egészségügyi Gondnoksága** (7100 Szekszárd, Vörösmarty u. 5., adószám: 15417969-1-17, bankszámlaszám: 11746005-15417969, képviseletében eljár: Lovrity Attiláné gondnokságvezető), mint egészségügyi szolgáltató, a továbbiakban: **Gondnokság,**

a továbbiakban együtt, mint **Felek** vagy **Szerződő felek** között az alulírott napon és helyen az alábbi feltételek szerint:

1. **Előzmények**

I.1. Szerződő felek rögzítik, hogy az egészségügyi alapellátásról szóló 2015. évi CXXIII. törvény (a továbbiakban: Eüatv.) 5. § (1) c) pontja alapján a települési önkormányzat az egészségügyi alapellátás keretében gondoskodik az egészségügyi alapellátáshoz kapcsolódó háziorvosi, házi gyermekorvosi és fogorvosi ügyeleti ellátásról. Az egészségügyi ellátás folyamatos működtetésének egyes szervezési kérdéseiről szóló 47/2004. (V.11.) EszCsM rendelet (a továbbiakban: Rendelet) 6. § (4) bekezdése alapján a fogorvosi ügyeleti ellátás megszervezése a fővárosban, a megyeszékhelyen, valamint a megyei jogú városban legalább a heti pihenőnapokon és munkaszüneti napokon - legalább 6 órás rendelési időben - kötelező. Erre tekintettel Megbízott önkormányzat a vele szerződéses kapcsolatban álló fogorvosokkal, a heti pihenőnapokon és a munkaszüneti napokon 6 órában szervezi meg a fogorvosi ügyeleti ellátást. Tekintettel arra, hogy Megbízott Önkormányzat a fogorvosi ügyeleti ellátásért finanszírozást nem kap, az ügyeleti ellátást az Önkormányzat saját költségvetéséből fedezi.

I.2. Szerződő felek rögzítik, hogy Megbízó önkormányzat Szekszárd Megyei Jogú Város 6. számú felnőtt fogorvosi körzetébe tartozik. Szerződő felek a fogorvosi ügyeleti ellátást a jövőben közösen kívánják finanszírozni, ennek érdekében feladat-ellátási szerződést kötnek az alábbiak szerint.

1. **A szerződés tárgya**

II.1. Jelen feladat-ellátási szerződés alapján Megbízó önkormányzat megbízza Megbízott önkormányzatot, hogy részére az egészségügyi alapellátás keretében a fogorvosi ügyeleti ellátást biztosítsa.

II.2. Szerződő felek rögzítik, hogy jelen megállapodás alapján a Megbízott önkormányzat a fogorvosi ügyeleti ellátást Szekszárd Megyei Jogú Város, valamint a szekszárdi 6. számú felnőtt fogorvosi körzethez tartozó települések (Harc, Sióagárd, Szálka és Őcsény) önkormányzatainak lakosai részére térítésmentesen biztosítja az egyes önkormányzatokkal kötött külön feladat-ellátási szerződés alapján.

II.3. Megbízott a fogorvosi ügyeletet a Rendelet 6. § (4) bekezdésében foglaltak alapján biztosítja a következő szakmai feltételekkel:

II.3.1. Ügyeleti idő: heti pihenőnapokon (szombaton és vasárnap) és munkaszüneti napokon 8.00 órától 14.00 óráig;

II.3.2. Ellátotti kör: Szekszárd Megyei Jogú Város Önkormányzata, valamint Megbízó önkormányzat közigazgatási területén lakó- vagy tartózkodási hellyel rendelkező személyek;

II.3.3. Ellátás helye: az adott ügyeleti napra beosztott fogorvos rendelője

II.3.4. Tárgyi feltételek: az adott ügyeleti napra beosztott fogorvos biztosítja

II.3.5. Személyi feltételek: Megbízott önkormányzattal feladat-ellátási szerződést kötött fogorvosok biztosítják a Gondnokság és a fogorvos közötti külön megbízási szerződés alapján.

1. **Költségek, önkormányzati hozzájárulás összege**

III.1. Szerződő felek rögzítik, hogy a Megbízott önkormányzattal szerződéses kapcsolatban álló fogorvosok a fogorvosi ügyeleti ellátás biztosításért ügyeleti naponként egyszeri megbízási díjban részesülnek. A megbízási díj összegét Megbízott önkormányzat a Megbízó önkormányzatok véleményének kikérésével határozza meg, és a Gondnokság költségvetésében külön előirányzaton kerül elkülönítésre. A megbízási díj a Gondnokság és az ügyeleti ellátásban részt vevő fogorvos között kötendő külön megbízási szerződés alapján kerül kifizetésre.

III.2. Tekintettel arra, hogy az ügyeleti ellátásban részt vevő fogorvosok részére fizetendő megbízási díj összege nem változik, illetve a heti pihenőnapok száma és a munkaszüneti napok száma is adott, ezért a megbízási díj összege előre megállapítható, a Gondnokság költségvetésében előre tervezhető. Szerződő felek megállapodnak abban, hogy Megbízó önkormányzat a lakosságszáma arányában félévente fizet hozzájárulást Megbízott önkormányzat részére. Az ügyeleti díj, illetve az önkormányzati hozzájárulás összegének meghatározása és kifizetése a következő eljárásrend szerint történik:

III.2.1. A fogorvosok részére fizetendő ügyeleti díjat Megbízott önkormányzat Megbízó önkormányzat véleményének kikérésével Szekszárd Megyei Jogú Város Önkormányzata Közgyűlésének - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Szekszárd Megyei Jogú Város polgármestere a 306/2020. (VI.5.) határozatában határozza meg, amelynek összege 38.115,-Ft/ügyeleti nap. Megbízó önkormányzat által fizetendő hozzájárulás összege lakosságarányosan történik, amelyről Megbízott önkormányzat félévente értesítést küld Megbízó önkormányzat részére: 1. félévi értesítés tárgyév szeptember 15. napjáig, 2. félévi értesítés tárgyévet követő év április 30. napjáig

III.2.2. Amennyiben Megbízott önkormányzat a fogorvosok részére fizetendő ügyeleti díj összegének változását javasolja, arról 30 nappal korábban értesíti Megbízó önkormányzatot.

III.2.3. Megbízó önkormányzat köteles az önkormányzati hozzájárulás összegét Megbízott önkormányzat értesítésének kézhezvételét követő 15 napon belül Megbízott önkormányzat 11746005-15416566 számú számlájára történő átutalással teljesíteni.

III.2.5. Megbízott önkormányzat a hozzájárulást kizárólag jelen szerződésben meghatározott célra használhatja fel.

III.3. A felek megállapodása szerint a Megbízó önkormányzat jelen szerződés aláírásával kifejezetten felhatalmazza az Önkormányzatot arra, hogy amennyiben jelen megállapodás III.2.3. pontjában meghatározott fizetési kötelezettségének ismételt írásbeli felszólítás ellenére sem tesz eleget, Önkormányzat jogosult a Megbízó önkormányzat mindenkori bankszámlája terhére azonnali beszedési megbízást (inkasszót) benyújtani.

III.4. Megbízó önkormányzat köteles jelen szerződés aláírásával egyidejűleg Megbízott önkormányzat részére átadni a számlavezető pénzintézete által ellenjegyzett, Szekszárd Megyei Jogú Város Önkormányzata javára szóló, valamennyi – jogszabály alapján beszedési megbízással megterhelhető – fizetési számlájára vonatkozó, inkasszóra vonatkozó felhatalmazó nyilatkozatát. Amennyiben Megbízó önkormányzat több bankszámlával rendelkezik, egyidejűleg nyilatkozva a felhatalmazások sorrendjéről. Amennyiben Megbízó önkormányzat új bankszámlát nyit, azt 8 napon belül köteles bejelenteni Megbízott önkormányzatnak, egyúttal csatolni az új bankszámlára vonatkozó beszedési megbízás benyújtására szóló felhatalmazást, valamint nyilatkozni a felhatalmazások érvényesítésének sorrendjéről. Az inkasszóra vonatkozó felhatalmazó levél jelen szerződés elválaszthatatlan 1. számú mellékletét képezi.

1. **A szerződés hatálya, időtartama és megszűnése**

IV.1. Jelen szerződés 2020. ……………………………… napján lép hatályba, és határozatlan időre szól.

IV.2. Jelen szerződést a Felek 30 napos felmondási határidő kikötésével, a másik Félhez intézett írásbeli nyilatkozattal mondhatják fel.

IV.3. Megbízott önkormányzat jogosult jelen szerződést azonnali hatállyal felmondani Megbízó önkormányzat súlyos szerződésszegése esetén. Súlyos szerződésszegésnek minősül, ha Megbízó önkormányzat jelen feladat-ellátási szerződésben foglalt fizetési kötelezettségének – függetlenül attól, hogy Megbízott önkormányzat az azonnali beszedési megbízás alkalmazásával élt-e vagy sem – Megbízott önkormányzat felszólítására sem tesz eleget.

IV.4. Szerződő felek megállapodnak abban, hogy a fogorvosi ügyeleti ellátás zavartalan biztosítása érdekében jelen szerződés felmondása előtt egymással egyeztetnek, és amennyiben az egyeztetés sikertelennek bizonyul, csak azt követően élnek a felmondás jogával. A szerződés IV.3. pontja szerinti felmondása a Megbízó önkormányzatot nem mentesíti a jelen szerződésből fakadó fizetési kötelezettségének teljesítése alól, megegyezés hiányában a Megbízott önkormányzat fizetési meghagyásos eljárás útján vagy bírósági úton jogosult az igényeit érvényesíteni.

IV.5. Jelen szerződés bármely okból történő megszűnése esetén a felek kötelesek egymással elszámolni.

1. **Vegyes és záró rendelkezések**

V.1. Megbízó önkormányzat kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja értelmében átlátható szervezetnek minősül.

V.2. Szerződő felek jelen szerződésből eredő vitáikat elsősorban peren kívül rendezik, ennek meghiúsulása esetére felek a Szekszárdi Járási Bíróság, illetve értékhatártól függően a Szekszárdi Törvényszék kizárólagos illetékességét kötik ki.

V.3. Jelen szerződésben nem szabályozott kérdések tekintetében az egészségügyi alapellátásról szóló 2015. évi CXXIII. törvény, az egészségügyi ellátás folyamatos működtetésének egyes szervezési kérdéseiről szóló 47/2004. (V.11.) EszCsM rendelet valamint a vonatkozó egyéb jogszabályok előírásai az irányadóak.

V.4. Jelen szerződést Szekszárd Megyei Jogú Város Önkormányzata Közgyűlésének - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Szekszárd Megyei Jogú Város polgármestere a 306/2020. (VI.5.) határozatával, ………………………………………….. Község Önkormányzatának Képviselő-testülete a ...../2020. (………) számú határozatával jóváhagyta.

V.5. Jelen szerződés 5 számozott oldalból áll, és 5 db egymással mindenben megegyező példányban készült, amelyből 1 db eredeti példány a Megbízó önkormányzatot, és 4 db eredeti példány a Megbízott önkormányzatot illeti meg.

Jelen szerződést a Felek, átolvasást és értelmezést követően, mint akaratukkal mindenben megegyezőt jóváhagyólag aláírták.

**Szekszárd, 2020. ……………………………………………..**

|  |  |
| --- | --- |
|  | **Ács Rezső polgármester** |
|  | **Szekszárd Megyei Jogú Város Önkormányzata** |
| **MEGBÍZÓ ÖNKORMÁNYZAT** | **MEGBÍZOTT ÖNKORMÁNYZAT** |

|  |
| --- |
| **Lovrity Attiláné gondnokságvezető** |
| **Szekszárd Megyei Jogú Város Önkormányzatának Egészségügyi Gondnoksága** |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| |  |  |  |  | | --- | --- | --- | --- | | Ellenjegyzés | Ellenjegyző neve | Beosztás | Aláírás | | *Pénzügyi ellenjegyzés* | Tamási Anna | igazgatóságvezető |  | | *Jogi ellenjegyzés* | dr. Molnár Kata | jegyző |  | |

**Mellékletek:**

1. számú melléklet: Felhatalmazó nyilatkozat
2. **számú melléklet**

**FELHATALMAZÁS**

………………………………….

A hitelintézet neve és címe

A Szekszárdon, 2019 év július hó 1. napján kelt feladat-ellátási szerződés III/4. pontja alapján ……………………… Község Önkormányzata (székhely: ………………………………., képviseli: ……………………………….. polgármester) felhatalmazza **Szekszárd Megyei Jogú Város Önkormányzatát** (7100 Szekszárd, Béla király tér 8., bankszámlaszáma: 11746005-15416566, képviseli: Ács Rezső polgármester), mint jogosultat, hogy a feladat-ellátási szerződésből eredő lejárt követelését a ……………………………………….-nál vezetett ……………………………………………………………. pénzforgalmi jelzőszámú számlája terhére külön engedély, vagy nyilatkozat nélkül beszedési megbízással érvényesíthesse a Ptk. szerinti elévülési határidőn belül azzal, hogy pénzügyi fedezethiány miatt nem teljesíthető fizetési megbízás esetére a követelés legalább harmincöt napra való sorba állításról rendelkezem.

A számlatulajdonos kötelezettséget vállal arra, hogy amennyiben a fenti számlát megszűnteti, új számlát nyit, erről a tényről és annak adatairól Szekszárd Megyei Jogú Város Önkormányzatát írásban tájékoztatja, továbbá az új számlára új felhatalmazást nyújt be a hitelintézet felé.

Jelen felhatalmazás visszavonásig érvényes, mely visszavonás a számlatulajdonos és a beszedési megbízás jogosultjának közösen tett nyilatkozatával lehetséges.

Kelt: ………………………………., …………év ……………………hó …….. nap

….………………………………………………….

A számlatulajdonos cégszerű aláírása és bélyegzője

Záradék:

A felhatalmazást nyilvántartásba vettük, és vállaljuk, hogy beszedési megbízás visszavonása csak a számlatulajdonos és a jogosult közösen tett nyilatkozatával történhet.

………………………………………………

A hitelintézet cégszerű aláírása és bélyegzője